Галоўная гераіня свята Маслёна Сяргееўна весяліла і заклікала ўсіх, хто сачыў за тэатралізаваным відовішчам на прыступках гарадскога Дома культуры, да песень і скокаў, а яшчэ, як хлебасольная гаспадыня, частавала масленічнымі блінамі. Яе памочнікі багатыр Алёша Паповіч з верным сваім канём Юліем вызвалілі Вясну-красуню з палону Тугарына-змея. Дома Алёшу чакала ды хвалявалася за яго царэўна Любава. А Вясну ўсе чакалі, хлебам-соллю віталі. Баба Яга ды скамарохі прысутных забаўлялі, шчасця, здароўя і веснавога цяпла ўсім жадалі.